‘Pornohoof’ terug by skoolDie departement van onderwys in Gauteng het die skorsing van ŉ skoolhoof wat glo pornografie aan ŉ leerling gewys het omgekeer. Charles Phahlane, woordvoerder van die departement van onderwys, sê daar was geen gronde vir ŉ interne dissiplinêre verhoor nie aangesien die bewerings nie vasgestel kon word nie. Die Sowetan het verlede maand berig dat ŉ graad 10-leerling beweer het die hoof het pornografie aan haar gewys. Die hoof het egter die bewerings ontken en beweer daar was ŉ komplot teen hom. Die meisie se ouers het ŉ klag by die departement van onderwys ingedien. ŉ Onderwyseres by dieselfde skool is intussen geskors hangende ŉ ondersoek nadat sy glo aan leerlinge gesê het om valse bewerings teen die skoolhoof op te maak. Die hoof is intussen terug by die skool.